NaiveNeuron/SloPal huggingface dataset:
Plavčan, Peter, minister školstva, vedy, výskumu a športu SR (2016-06-15):
Vážený pán podpredseda, vážené pani poslankyne, vážení páni poslanci, Ministerstvo školstva, vedy, výskumu a športu Slovenskej republiky predkladá vládny návrh zákona, ktorým sa dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov. Ako už bolo spomenuté, 1. septembra 2016 majú nadobudnúť účinnosť ustanovenia § 29 ods. 8 školského zákona, ktorými bol doplnený najnižší počet žiakov základnej školy. Uplatnením týchto ustanovení školského zákona pre všetky základné školy by mohlo dôjsť k sťaženiu prístupu k vzdelaniu a je to vo vzťahu k vzdelávaniu v materinskom jazyku. Pri zabezpečení vzdelávania na prvom stupni základných škôl sa však preferuje zohľadnenie potreby jednotlivých regiónov, konkrétne potreby zabezpečenia maximálnej možnej dostupnosti primárneho vzdelávania. Návrhom tohto zákona sa ustanovenie § 29 ods. 8 školského zákona upravuje, a to vytvorením výnimky z minimálnych počtov žiakov v triedach základnej školy pre základné školy, ktoré majú len ročníky prvého stupňa. Vážený pán podpredseda, vážené panie poslankyne, vážení páni poslanci, dovolím si vás požiadať o schválenie predloženého návrhu zákona. Ďakujem.
Vaľová, Jana, poslankyňa NR SR (2012-09-26):
Ďakujem veľmi pekne. Ja nechcem hodnotiť a nepoznám ani situáciu v meste Martin. Nechcem sa prihlásiť do rozpravy, pretože myslím, že to čo chcem povedať, stihnem vo faktickej poznámke. Ale chcela by som nadviazať na slová „princíp právnej istoty a ochrana verejných financií“, pretože ja som primátorka. Keď som si v tejto správe prečítala, koľko bolo vlastne na verejnú správu podaných protestov, aké boli úspešné a keď som si prečítala na strane 127, že prokuratúra nemá vo svojich možnostiach a nemá toľko čas, aby chodila na mestské zastupiteľstvá, tak môžem povedať, že je to pre mňa veľmi taká záležitosť, na ktorú by som sa chcela spýtať pána generálneho prokurátora, a to z toho dôvodu, že potom už je veľmi neskoro, ak pozrieme sa až na stranu 129, by som povedala, je veľmi nejasné, chcem to veľmi rýchlo povedať, že bolo v 13 veciach podané a v 10 veciach sa nerozhodlo, v 6 veciach keď tam spočítate tú matematiku, čo sa nerozhodlo, koľko ich bolo prijatých, tak to tam tiež nesedí. Ale ja by som chcela spomenúť prípad mesta Humenné veľmi krátko, kde sme mali hazardné hry, kde pán prokurátor už druhýkrát podal aj na procedúru, podal aj na VZN ako také námietku, čiže už druhýkrát konal, dvakrát v jednej veci. My sme sa tiež odvolali na prokuratúru. Chápem, že zápisnica nebola v poriadku, ale podal už to aj na VZN. Ja sa pýtam, ako majú mať mestá právnu istotu. Keď sa prvýkrát tvoril zákon, Generálna prokuratúra nedala žiadnu námietku v bývalom volebnom období. Teraz sa tvárime už úplne celkom ináč. A ja sa pýtam, ak mesto Humenné vyhovie námietke, obsah je zlý, či zrušíme v 140 mestách a obciach tie všeobecne záväzné nariadenia, lebo, hovorím, prokurátor už nedal len na procedúru námietku, ale už ju dal aj na VZN ako také. A ja sa pýtam potom, ak by napadol niekto nielen v tomto prípade, ale v hociktorom, vieme, že teraz nám napádajú všetky všeobecne záväzné nariadenia, ktoré sa týkajú pyrotechniky a tak ďalej, prečo prokurátori nesedia na zastupiteľstvách, pretože tam ide o verejné financie. A potom kto to zaplatí, ak sa niekto odvolá, bude chcieť náhradu škody? Takže ja by... (Prerušenie vystúpenia časomerom.)
P. Hrušovský, predseda NR SR: (2005-10-25):
(Hlasovanie.) Prítomných 111, za 77, proti 21, zdržalo sa 9 poslancov, 4 nehlasovali. Konštatujem, že návrh uznesenia sme schválili. Prosím teraz pána Pavla Kuljačeka, aby predstúpil pred rečnícke miesto a zložil Ústavou Slovenskej republiky predpísaný sľub. Prosím podpredsedu Národnej rady Slovenskej republiky pána Viliama Vetešku, aby prečítal text sľubu. Zároveň prosím prítomných, aby počas skladania sľubu stáli.
Hrnčiar, Andrej, podpredseda NR SR (2016-06-14):
Pán poslanec Žarnay.
Kamenický, Ladislav, poslanec NR SR (2016-11-24):
Ďakujem. Myslím, že toto bol práve ten moment, kedy by sme sa mali začať nejakým spôsobom baviť aj o tej dlhovej brzde. Je to možno náš názor. Je nám úplne jasné, že opozícia si bude, určitým spôsobom sa snažiť kontrolovať to, že kam by tie peniaze mali ísť. To je už tá debata, o ktorej sme sa bavili aj s pánom Jurzycom. A skutočne možno treba sa pobaviť konkrétnejšie. Sú tu, bavíme sa o nejakých požiadavkách v regiónoch, kde teda každý chce, aby tú cestu mal, verzus nejakú realitu, verzus financie, ktoré sú k dispozícii. Myslím si, že tu skutočne sa nebavíme o tom, že chceme prejesť tie peniaze. Ide o to, aby sa rozumne investovali. A to je aj nejaký prísľub ďalšieho hospodárskeho rastu, prípadne zamestnanosti na Slovensku. A ja sa teda, by som povedal, že tá hodená rukavica bola zo strany pána ministra, teraz je možno na rade opozícia. Ďakujem pekne.
Madej, Róbert, poslanec NR SR (2014-06-24):
Ďakujem pekne. O ďalšom pozmeňovacom návrhu opäť podanom pánom poslancom Kaníkom nemožno hlasovať, nakoľko sme schválili bod 23 spoločnej správy. (Reakcia predsedajúceho: "Ďalej, pán spravodajca“ .) Pokiaľ nie sú žiadne ďalšie námietky, pán predseda, to boli všetky pozmeňovacie a doplňujúce návrhy podané v rozprave. Prosím, aby ste dali hlasovať o tom, že Národná rada Slovenskej republiky pristúpi k tretiemu čítaniu ihneď.
M. Číž, podpredseda NR SR: (2007-02-07):
(Hlasovanie.) Prítomných 131 poslancov, za  návrh 77 poslancov, proti 14 poslancov, zdržali sa 40 poslanci. Tento návrh sme schválili.
Glváč, Martin, podpredseda NR SR (2018-03-13):
Ďakujem. Pani spravodajkyňa? Nie. Súčasne vás žiadam o termín hlasovania. Poprosím vás. (Reakcia spravodajkyne.) Dnes o 17.00 hod. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 818, spoločná správa výborov má tlač 818a. Znovu, pán minister práce, nech sa páči, o úvodné slovo.
P. Paška, predseda NR SR: (2007-06-20):
(Hlasovanie.) 137 prítomných, 54 bolo za, 68 proti, 15 sa zdržalo. Tento bod zo spoločnej správy sme neodsúhlasili. Ďalej, pani spravodajkyňa.
Škopová, Anežka, poslankyňa NR SR (2024-01-23):
Ďakujem za slovo. Pán poslanec Dostál, chcem sa vám poďakovať za váš vecný príspevok. V ňom ste nám priblížili obraz toho, čo sa v našej krajine deje. A musím poznamenať, že je škoda, že sa do diskusie tak aktívne nezapájajú aj poslanci vládnej koalície. Pán poslanec, hovorili ste o snahách vlády rozložiť demokraciu. Je zrejmé, že stojíme pred výzvou, ktorá nás privádza naspäť do čias mečiarizmu, kedy sa Slovensko stalo čiernou dierou Európy. Verím, že vďaka aktivite opozície a občanov dokážeme zabrániť tomu, aby sme opäť skĺzli do tmy. Preto by som sa chcela poďakovať každému, kto bojuje za demokratické hodnoty, a verím, že spoločne dokážeme zmeniť smer, ktorým sa naša krajina uberá. Spomínalo sa tu tiež skrátené legislatívne konanie. Dovolím si preto na záver prečítať jeden vtip z programového vyhlásenia súčasnej vlády. „Vláda si kladie za cieľ zásadne zvýšiť stabilitu podnikateľského prostredia, a to obmedzením používania inštitútu skráteného legislatívneho konania a zabránením obchádzania diskusie so sociálnymi partnermi formou účelových návrhov zákonov bez riadneho zhodnotenia vplyvov na rozpočet verejnej správy, vplyvy na podnikateľské prostredie či sociálne vplyvy.“ Ešte raz ďakujem za váš príspevok. (Potlesk.)
Kaník, Ľudovít, poslanec NR SR (2015-12-04):
V plnej nahote a v takej dokonalej plasticite sa nám tu ukazuje, aká je skutočná tvár celej tejto záležitosti a o čo tu vlastne ide. Naozaj tie informácie sú hrozivé, ale netreba nič preukazovať, ony také sú. A ukazuje, že tu nejde o nič iné, len o to, využiť túto situáciu a tak, ako je vlastné mentálnemu nastaveniu SMER-u, Roberta Fica a celej tejto politickej garnitúry, ktoré nie je priaznivé demokracii, ktoré nie je naklonené slobode, ktoré nie je naklonené západnému spôsobu videnia sveta, v súlade s týmto videním postupne osekávať, obmedzovať slobody občanov, vytvárať priestor na zväzovanie demokracie, obmedzovanie demokracie, ktoré mimochodom sa prejavuje aj systematickým obsadzovaním všetkých kontrolných inštitúcií, ktoré majú vyvažovať v rámci demokracie a kontrolovať moc, napríklad nedávnym hlasovaním o tom, kto bol zvolený za kandidátov na Ústavný súd, jednoducho to je dôkaz toho, že tu ide o komplot proti slobode a proti demokracii na Slovensku. Až toto niektorá zo strán podporí pod zámienkou akéhokoľvek zjemňujúceho pozmeňujúceho návrhu, je to len súčasť povolebných dohôd o novovznikajúcej koalícii.
Uhliarik, Ivan, poslanec NR SR (2015-03-10):
Ďakujem. Pani poslankyňa, ďakujem, za váš príspevok. No, žiaľ, nejde len o to, čo ste povedali, že ide o tých bohatších ľudí, ktorí si priplatia za prednostné ošetrenie alebo prednostné objednanie, ale práve často ide o tých ľudí, dôchodcov, ťažko chorých, ktorí zo zdravotných dôvodov nemôžu čakať. Naozaj si neviem predstaviť situáciu, keď napríklad pani s koxartrózou po nejakej operácii kĺbu o dvoch barlách sedí v ambulancii alebo v čakárni od siedmej ráno. Vieme, aká je situácia dnes. Naozaj, pred ambulanciami už od rána, od piatej stoja ľudia a píšu poradovník a potom vyjde sestrička von a povie tým pacientom: vy môžete ísť, vy môžete ísť, vy môžete ísť a ostatní jednoducho sú predbehnutí. Naozaj, tento zákon priniesol namiesto poriadku len väčší neporiadok a prezident práve aj namieta tú nejednoznačnosť tohto zákona, nejednoznačnosť vo vysvetlení alebo vo výklade ministerstva, nejednoznačnosť vo výklade lekárov alebo lekármi a nejednoznačnosť vo výklade poisťovní. My sme sa dnes na výbore rozprávali o inej veci s pánom ministrom a naozaj chcem aj v rozprave sa na to zamerať. Rozprávali sme sa o tom, že v prípade, že poplatok nie je vyberaný, ja osobne s tým súhlasím, za objednanie v pracovnej dobe. Existujú ľudia, ktorí nemôžu si buď zo zdravotných alebo z pracovných dôvodov dovoliť nejakým spôsobom prísť počas pracovnej doby, tak tento zákon neumožňuje platbu alebo objednanie za určitú platbu ani ako nadštandard, napríklad po pracovnej dobe. (Prerušenie vystúpenia časomerom.)
Nemky, Martin, poslanec NR SR (2018-11-27):
Ďakujem za slovo, pán predsedajúci. V rozprave k vrátenému zákonu nevystúpil žiaden poslanec. Správa ústavnoprávneho výboru neobsahuje žiadne pripomienky prezidenta Slovenskej republiky. Sme preto v treťom čítaní. Prosím, otvorte rozpravu.
Grendel, Gábor, podpredseda NR SR (2022-05-20):
Pán poslanec Richard Vašečka.
Zemanová, Anna, poslankyňa NR SR (2019-09-18):
Ďakujem.
Pellegrini, Peter, predseda NR SR (2024-01-26):
Pán poslanec Lackovič.
Kuriak, Milan, poslanec NR SR (2022-02-22):
Ďakujem za slovo. Kolega Milan Mazurek, spomenuli ste ma v rozprave, tak zareagujem. Veľmi ma mrzí, aké nadávky a odporné urážky sa používajú na pôde tohto pléna. Často sa hanbím, ako niektorí znevažujete toto plénum slovami, za ktoré by sa mohli hanbiť aj v ktorejkoľvek krčme po niekoľkých pivách či borovičkách. Ja nenadávam, ani sa k tomu nikdy neznížim. Bol som vychovaný svojimi rodičmi slušne. Čo sa týka otázky na mňa, či sa nehanbím za kolegu Joža Pročka. Možno sa budete čudovať, moja odpoveď je, nehanbím sa. Aj napriek niektorým chybám a prejavom Joža Pročka, s ktorými sa nestotožňujem ani sa nestotožním. Nikto z nás ale nie je bez chýb. Neuveríte, ale Joža Pročka si dokonca vážim a hlavne za jeho húževnatosť a vytrvalosť v boji proti korupcii a mafii a za jeho otvorenosť. Samozrejme, tak ako nesúhlasím s nadávkami a urážkami kohokoľvek v tomto pléne, tak nesúhlasím ani so slovníkom Joža Pročka. Ďakujem.
Hlina, Alojz, poslanec NR SR (2015-10-01):
Ďakujem veľmi pekne. Aj predseda som. (Prerušenie vystúpenia predsedajúcim.)
Blanár, Juraj, podpredseda NR SR (2021-06-24):
Ďakujem, pani poslankyňa, môžete zaujať miesto pre navrhovateľa. A teraz dávam slovo pánovi poslancovi Tomášovi Šudíkovi ako spravodajcovi, ktorého určil gestorský výbor pre pôdohospodárstvo a životné prostredie, aby predniesol správu k tomuto návrhu, nech sa páči, máte slovo.
Ďuriš Nicholsonová, Lucia, podpredsedníčka NR SR (2019-03-29):
Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Lukáčovi, aby uviedol spravodajskú informáciu k tlači 1387.
Bugár, Béla, podpredseda NR SR (2017-12-12):
Teraz skúste trojku. Nefunguje, nech sa páči, vedľa potom môžte u spravodajcu hlasovať bez problémov.
Blaha, Ľuboš, podpredseda NR SR (2024-05-10):
Pani poslankyňa Dana Kleinert.
P. Pelegrini, poslanec: (2006-12-13):
Pozmeňujúci návrh k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 78). Bod 1 v čl. I 60. bod znie: „V § 35 ods. 5 znie: „Pokuty sú príjmom štátneho rozpočtu samosprávneho kraja (§ 29b písm. e) a obce § 30 písm. f).“.“ Ide o legislatívnotechnickú úpravu, ktorá sa vyskytuje už v spoločnej správe, avšak jej úvod, resp. znenie nemá správny legislatívnotechnický charakter. Takže podávam tento pozmeňujúci návrh. Bod 2 v čl. III. V čl. III sa na konci pripájajú slová s „výnimkou § 7 ods. 3 písm. a) v bode 12. v čl. I, ktorý nadobúda účinnosť 1. februára 2009“. Odôvodnenie: Aby sa v autobusovej doprave neprevádzkovali vozidlá staršie ako 16 rokov je potrebné obdobie 2 rokov na zabezpečenie náhradných vozidiel. Opäť ide o úpravu, ktorá je v spoločnej správe pod bodom 37, kde omylom je uvedený termín 1. februára 2008. A keďže je december 2006, nebola by zabezpečená lehota 2 roky. Takže tam ide len o úpravu roka. Preto zároveň žiadam vyňať na samostatné hlasovanie bod 31 a bod 37, pretože moje pozmeňujúce návrhy tieto dva body vylepšujú, 31 a 37. Ďakujem pekne.
Laššáková, Jana, podpredsedníčka NR SR (2014-11-08):
Pán podpredseda? Pán podpredseda vlády chce reagovať. Poprosím, zapnite pána podpredsedu.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 135, za 47, proti 30, zdržalo sa 55, nehlasovali 3. Národná rada nebude pokračovať v rokovaní o tomto zákone. Pristúpime k hlasovaniu o bode 44 programu. Je to prvé čítanie o návrhu poslancov Viskupiča na vydanie zákona, ktorým sa mení zákon č. 118/1996 Z. z. o ochrane vkladov (tlač 1555). Dávam slovo poslancovi Tomášovi Lehotskému, aby hlasovanie uviedol. (Hlasovanie o návrhu poslanca Národnej rady Slovenskej republiky Mariána Viskupiča na vydanie zákona, ktorým sa mení zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov , tlač 1555.)
M. Číž, podpredseda NR SR: (2007-05-16):
Vážené kolegyne, kolegovia, dohodli sme sa včera, že budeme hlasovať po prerokovaní bodu programu, keďže ešte furt pokračuje rokovanie o Zákonníku práce, takže hlasovania budú po skončení rokovania o Zákonníku práce. Pokiaľ to bude nevyhnutné, sa ukáže, že tá doba bude dlhšia, hovorili sme o tom, že by sme prípadne poobede uskutočnili poslanecké grémium a dohodli, pokiaľ je to možné, konsenzuálny postup o ďalšom priebehu. Takže toľkoto krátka informácia. Teraz má slovo pán poslanec Kužma.
P. Hrušovský, predseda NR SR: (2005-10-28):
D. Bollová, poslankyňa: Ďakujem pekne, pán predseda. Chcela by som len vyjadriť podporu pozmeňujúcemu návrhu pána Polku a dodať k tomu, že tento návrh zákona sa prediskutúva už veľmi dlho a na rôznych fórach. Je to skutočne zložitý zákon, respektíve jeho dodržiavanie a kontrola dodržiavania je zložitá. Máme s tým určité skúsenosti vo výbore, vieme, že jednotlivé firmy, ktoré získali v minulosti licenciu, sa takým či onakým spôsobom pokúšajú vytlačiť jeden druhého z konkurenčného prostredia. Je mi len ľúto, že pán minister hospodárstva nás pozve na poslanecký deň na túto komisiu, ktorá rozhoduje o licenciách až po hlasovaní o tomto zákone. Škoda, že to nebolo skôr, lebo veľmi by nás to zaujímalo, ako vlastne celý ten proces prebieha. Predpokladáme, že tento návrh zákona urobí v tom určitý poriadok, no, a pozmeňujúci návrh pána poslanca Polku je veľmi vhodné prijať naozaj. Ďakujem za pozornosť.
Zmajkovičová, Renáta, podpredsedníčka NR SR (2012-05-11):
Pán poslanec Hrnčiar s faktickou poznámkou.
P. Hrušovský, predseda NR SR: (2003-04-09):
Nech sa páči, pani poslankyňa Bollová. D. Bollová, poslankyňa: Vážený pán predseda, kolegyne, kolegovia. Pravdepodobne to vyplýva z mojej naivity napriek môjmu veku, že som si myslela, že ak táto poslanecká snemovňa má rozhodovať o takých závažných zákonoch, ako je zákon o zdravotnej starostlivosti, tak nielenže pán minister nebude ignorovať toto rokovanie, ale že poslanci budú prerokúvanému materiálu venovať patričnú pozornosť. Zo 104 prezentovaných na začiatku tohto rokovania sa pozrite, koľko je teraz v rokovacej sále. A pretože som si všimla, že viacerí poslanci ihneď po získaní materiálov na prerokúvanie ich zasúvajú do nádob na skartovanie, viacerí tu nie sú prítomní, viacerí ich ani nečítajú, dovoľte mi, aby som vám pripomenula, respektíve vás upozornila, že sme dostali prílohu číslo 3 k tomuto prerokúvanému návrhu, ktorá má, neviem prečo české znenie a volá sa Expertní stanovisko k návrhu novely a tak ďalej a nie je na nej podpísaný autor. Chcela by som sa spýtať, kto je tvorcom tohto Expertního stanoviska, pán predseda, a zároveň by som si dovolila upozorniť na niekoľko myšlienok, ktoré zazneli v texte tohto stanoviska. Po prvé. Obecne lze túto novelu charakterizovať ako povrchní, nedopracovaný, nepropracovaný a v řade jednotlivostí veľmi kontroverzní materiál. Mala som to na lavici dnes. Nie, to rozhodne od nás nikto nepoložil. Po druhé. V předkládané podobě lze považovať návrh zákona za poměrne, tak som to tu mala, prepáčte, budem to rešpektovať. V predkladanej podobe je možné považovať návrh zákona za pomerne rizikový experiment s celou populáciou. Po tretie. Spracovateľ sa ďalej domnieva, že tvorcovia zákona málo premysleli kritické väzby medzi jednotlivými okruhmi riešenia problémov a že kládli hlavný dôraz na ekonomické nástroje, čo je v oblasti zdravotníctva vždy chybou. Toľko z myšlienok, na ktoré som vás chcela, vážení kolegovia, kolegyne, upozorniť. Ďakujem vám za pozornosť.
Bugár, Béla, podpredseda NR SR (2019-10-16):
Je všeobecný súhlas s tým, aby sme tieto body preložili? Áno, ale to nabudúce na začiatku musíte. Nie vtedy, keď už polovica poslancov to nepočuje. Pani poslankyňa Shahzad.
Krátky, Rastislav, poslanec NR SR (2023-12-13):
Ďakujem za slovo. Informatizácia je veľká téma, by som povedal, že to je úplne osobitá kapitola, ale teda vo vzťahu ku konsolidácii verejných financií, však ja som sa toho trošku dotkol, že tam sa dá ušetriť radovo, radovo aj stovky miliónov. Ale keď nechceme preháňať, tak desiatky, dajme to do tejto roviny, desiatky miliónov eur. Viditeľné náklady, málo viditeľný prínos. Preto je o tom treba veľa komunikovať, aby tu nedochádzalo k tomu, čo už predrečník povedal, že sa spraví projekt za miliardu a je z toho Potemkinova dedina. Čiže treba si povedať jasne, že čo chceme a potom to dobre naplánovať a tá realizácia musí byť potom naozaj poctivá aj odpočtovateľná, aby tu nedochádzalo čo iný predrečník spomínal, že projekt za 15 miliónov sa dá spraviť za 30-tisíc, tak to je akože podľa mňa úplne absurdný príklad, ale, žiaľ, bol realitou alebo to je zo života, takto to bolo. No a keď sa rozprávame o IT a konsolidácii verejných financií, tak sa mi páči tá kritika, že čo všetko robila predchádzajúca vláda zle, tak tá predchádzajúca vláda vedela ušetriť len na ministerstve financií cez tých 120-130 miliónov, nepamätám si úplne presne to číslo, ale vedela ušetriť takúto sumu. No tak pokiaľ teda to robila zle, tak nech ukáže táto vláda, že vie ušetriť ešte viac a nech teda ušetrí na tom IT ešte radovo vyššiu sumu a nech ukáže, ako sa dá šetriť ešte lepšie. Ja to by som potom pochopil, že nevyťahujeme z vreciek ľudí peniaze, ale šetríme na danom ministerstve náklady, ktoré sú častokrát nabubralé, a neni potrebné niektoré systémy zavádzať alebo sa dajú naprojektovať lepšie. Ďakujem za pozornosť.
P. Hrušovský, predseda NR SR: (2004-10-26):
(Hlasovanie.) 138 prítomných, 137 za, 1 nehlasoval. Body zo spoločnej správy sme schválili. Prosím ďalší návrh.
Laššáková, Jana, podpredsedníčka NR SR (2012-11-29):
Pán poslanec Mikuš, nech sa páči.
Pellegrini, Peter, podpredseda NR SR (2020-07-07):
Ďakujeme vám veľmi pekne všetkým. Končím rokovanie o tomto bode programu. Panie poslankyne, páni poslanci Európskeho parlamentu, ďakujem vám, za uvedené informácie a prajem vám ešte veľa úspechov vo vašej náročnej práci. Zároveň, kolegyne, kolegovia, dovoľte, aby som vás informoval, že prerušujem rokovanie 9. schôdze Národnej rady do zajtra do 9.00 hod., kedy budeme v rokovaní pokračovať bodom 8 schváleného programu, ktorým je v prvom čítaní vládny návrh zákona ministra Mikulca pod tlačou 140, a potom prerokujeme v druhom čítaní vládny návrh zákona pána podpredsedu vlády Sulíka, tlač 161, o ktorom rokujeme v skrátenom legislatívnom konaní. Po tom prerokovaní sa opäť vrátime štandardne k ďalším poslaneckým návrhom. Prajem vám pekný zbytok rokovacieho dňa. Uvidíme sa zajtra. Ešte predtým, pán predseda Čekovský, nech sa páči.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 129 poslancov, za 95, proti 11, zdržalo sa 23. Konštatujem, že sme tento návrh schválili. Teraz budeme hlasovať o návrhu uznesenia k návrhu na ukončenie členstva Slovenskej republiky v Medzinárodnej investičnej banke a Medzinárodnej banke hospodárskej spolupráce , tlač 965. Opäť prosím poslanca Györgyho Gyimesiho, aby hlasovanie uviedol. Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov.
Laššáková, Jana, podpredsedníčka NR SR (2013-06-19):
Na vystúpenie pána poslanca nie sú faktické poznámky. Končím možnosť prihlásiť sa s faktickým poznámkami. Ďalší písomne, ďalším písomne prihláseným do rozpravy je pán poslanec Peter Osuský. Nech sa páči, máte slovo.
P. Paška, predseda NR SR: (2007-06-26):
(Hlasovanie.) 123 prítomných, 75 za, 41 proti, 7 sa zdržalo. Bod 4 sme schválili.
J. Vaľová, poslankyňa: (2010-01-29):
A myslím si, že vy tu zaťahujete politiku, lebo je úplne jedno, z akej politickej strany by bol minister, ale ako k človeku, ako k svojmu nadriadenému majú právo sa vyjadriť. Samozrejme, že keď tu štrajkovali dopravcovia, tak vtedy vám to vyhovovalo, vtedy pani Tkáčová povedala, to ešte uvidíte, koľko tu bude štrajkov. Ale, samozrejme, akonáhle policajti vyjadria to, že sú spokojní s ministrom, to vám nevyhovuje, okamžite sú všetci v politickej strane a okamžite všetci politikárčia. Nie. Dnešný deň tu politikárčite vy. A títo policajti majú slovo slobodného prejavu a myslím si, že dostatočne prejavili svoj názor.
P. Hrušovský, predseda NR SR: (2005-12-06):
Nech sa páči.
I. Šimko, minister vnútra SR: (2001-09-21):
J. Migaš, predseda NR SR: Pán spravodajca? Hlasovať nebudeme, ale na záver rozpravy vystúpi... R. Vavrík, poslanec: Ďakujem pekne. Pán predseda, v rozprave vystúpilo desať rečníkov, poslancov Národnej rady. Najmä niektoré pozmeňujúce návrhy poslanca Prokeša sú veľmi zaujímavé, vylepšujú terajšie odporúčania zo spoločnej správy, aj vládny návrh, tak niektoré určite zvážime a poradíme sa o nich. Predpokladám, že viaceré budú schválené, ostatné pozmeňujúce návrhy budú predmetom okamžitého posúdenia jednak zástupcov spracovateľa, a jednak výboru pre verejnú správu a vyjadríme sa k nim pred hlasovaním. Toľko všetko, myslím si, pán predsedajúci, k rozprave. Ďakujem za slovo. J. Migaš, predseda NR SR: Ďakujem pánovi spravodajcovi. Pani poslankyne, páni poslanci, prerušujem tento bod rokovania a budeme o ňom hlasovať 2. októbra. Prerušujem aj rokovanie 51. schôdze. Budeme pokračovať v utorok 2. októbra o 13.00 hodine. Ďakujem pekne.
Brocka, Július, poslanec NR SR (2013-10-22):
Ja chcem povzbudiť pána poslanca Kuffu, že v tej časti, keď hovoril o zásluhovosti rodín s deťmi v dôchodkovom systéme, že niečo už sa nám podarilo presadiť z dielne KDH, aj keď to bol len taký symbolický výkrik. Po dôchodkovej reforme v roku 2004 v našom dôchodkovom systéme bola taká úľava, že zamestnaný rodič platil na svoje dôchodkové sporenie o pol percenta menej na každé nezaopatrené dieťa. Vy na vašej výplatnej páske máte 4 % odvod na svoj dôchodok. Pri 8 deťoch vy by ste vlastne, keby toto platilo v našej legislatíve, tak vy by ste zo svojej výplatnej pásky vlastne neodvádzali akoby nič, hoci zamestnávateľ odvádza ďalších 14 %. Z našej legislatívy to neskôr vypadlo, čo mňa veľmi mrzí, veď to bol len symbol, ale chcem vám povedať, že toto je naša trvalá agenda, čiže keď budeme spájať takto sily, ja si viem predstaviť, že náš dôchodkový systém, najmä prvý pilier, ktorý skôr pripomína pyramídovú hru, by sa takto mohol dostať do úplne inej polohy. A je to spravodlivé alebo bolo by to spravodlivé, že napríklad vy ako rodič, ktorý do dôchodkového systému prinesie 8 ďalších klientov, ktorí budú platiť odvody na dôchodok, tak si zaslúži, aby mal takú úľavu, že za svojho produktívneho života neplatí žiadne odvody na svoj starobný dôchodok. To má totiž logiku. Dnes zamestnaní ľudia odvádzajú väčšinou odvody nie na svoj dôchodok, ale na svojich rodičov. Ale je celkom možné, že ak sa to nezmení, tak na váš dôchodok už vlastne nebude mať kto prispievať. Ja som to už hovoril vo svojom vystúpení.
S. Janiš, poslanec: (2003-11-11):
Dajte, prosím, hlasovať o návrhu uznesenia pána poslanca Fica.
P. Hrušovský, podpredseda NR SR: (2001-12-18):
(Hlasovanie.) Prítomných je 105 poslancov, za 88, zdržalo sa 16, nehlasoval 1. Konštatujem, že sme návrh schválili. Ďalší návrh.
Grendel, Gábor, podpredseda NR SR (2022-02-11):
Ako posledný s faktickou poznámkou pán poslanec Susko.
Mihál, Jozef, poslanec NR SR (2018-02-08):
Ďakujem, pán predsedajúci. Vážený pán predsedajúci, vážení, vážené panie poslankyne, páni poslanci, v súlade s § 73 zákona o rokovacom poriadku som bol predsedníčkou výboru určený za spravodajcu k návrhu zákona, ktorý je uvedený pod tlačou 824, a predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 858 z 15. januára 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 12. marca 2018 a v gestorskom výbore do 13. marca 2018. Prosím, pán predsedajúci, otvorte všeobecnú rozpravu.
V. Veteška, podpredseda NR SR: (2007-10-17):
Teraz dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Gabániovej.
Buček, Jozef, poslanec NR SR (2018-02-01):
Pristúpime k hlasovaniu o pozmeňujúcich návrhoch zo spoločnej správy. Gestorský výbor odporúča hlasovať spoločne, o bodoch 1 až 4 hlasovať spoločne a tie schváliť.
Jurinová, Erika, podpredsedníčka NR SR (2015-04-15):
Pán poslanec Bobík.
Ďuriš Nicholsonová, Lucia, podpredsedníčka NR SR (2018-10-24):
Pán poslanec Dostál, s faktickou.
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 140, za 25, proti 14, zdržalo sa 99 poslancov, 2 nehlasovali. Návrh nebol schválený. Nasledovať by malo teraz hlasovanie v prvom čítaní o návrhu poslanca Simona na vydanie zákona, ktorým sa dopĺňa zákon č. 270/1993 Z. z. o štátnom jazyku (tlač 1618), ale pán poslanec zobral späť tento návrh, takže tým pádom o tom hlasovať nebudeme. Teraz prosím pána poslanca Krajčího, aby uviedol hlasovanie o návrhu poslanca Vašečku na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva (tlač 1580). (Hlasovanie o návrhu poslanca Národnej rady Slovenskej republiky Richarda Vašečku na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony , tlač 1580.)
Mičovský, Ján, poslanec NR SR (2014-12-11):
Ďakujem pekne. Nie stanovisko, ale v podstate len chcem doplniť to, čo som mal povedať a vlastne ďakujem kolegovi Viskupičovi, že to zdôraznil. Ja som síce hovoril o tom počte päť vylosovaných zástupcov, len som mohol ešte povedať to, čo je vlastne výsledkom, že dochádza tu zjavne k úspore miezd aj k úspore nákladov, až som si do istej miery myslel, či nebudeme za to až príliš kritizovaní, že to je vlastne ako keby siahnutie na ten úmysel, ktorý, naozaj pripúšťam, niektoré strany môžu mať, že teda vytvárajú zo zástupcov vo volebných komisiách akési zaujímavé posty, ktoré sú naplnené odmenou. Náš návrh vedie k zjavnej úspore. Ďakujem pekne, len toľko.
P. Farkas, poslanec: (2001-11-09):
J. Migaš, predseda NR SR: Ja som zrušil toto hlasovanie, bolo zmätkové, čiže ešte raz pán spravodajca.
P. Hrušovský, podpredseda NR SR: (2002-07-11):
Pán poslanec Prokopovič.
Ľ. Vážny, minister dopravy, pôšt a telekomunikácií SR: (2006-09-07):
Ale uvažujeme o tom, je to v prípade, že sa dobuduje do roku 2010 R1 a R2 v tých veciach, ktoré máme v programovom vyhlásení vlády, ostal by jediný problémový úsek Soroška a musíme sa aj s týmto úsekom vysporiadať.
Ľ. Mušková, poslankyňa: (2005-12-09):
Navrhujem v kapitole ministerstva školstva výdavky na regionálne školstvo a mládež zvýšiť výdavok o 10 miliónov slovenských korún, ktorý sa viaže na dostavbu Základnej školy v Spišskom Podhradí. Navýšenie sa navrhuje získať z VPS. Odôvodnenie: V obci, ako som včera hovorila, je rozostavaná budova základnej školy a žiaci sa doteraz učia v škole, ktorá je nevyhovujúca a je postavená ešte v 19. storočí. Keby sa zrekonštruovala a používala ako turistická atrakcia, tak s tým by som tiež súhlasila. Ďakujem za pozornosť.
Kollár, Boris, predseda NR SR (2021-11-12):
S ďalšou faktickou poznámkou vystúpi pán poslanec Kotleba, nech sa páči.
Blaha, Ľuboš, podpredseda NR SR (2024-02-15):
Druhým bodom je návrh na zmeny v zložení výborov Národnej rady. Tento návrh je uverejnený pod tlačou 195. Dávam slovo poslancovi Mariánovi Saloňovi, aby návrh uviedol.
Bugár, Béla, podpredseda NR SR (2017-05-19):
Pán minister, chcete ešte? Nech sa páči.
Bartek, Michal, poslanec NR SR (2024-06-13):
Ďakujem. Druhý pozmeňujúci návrh v rozprave podala pani poslankyňa Števulová. Konštatujem, že o bode 3 pozmeňujúceho návrhu poslankyne Števulovej hlasovať nemôžeme, keďže sme schválili bod 1 v spoločnej správe. Ďakujem. Budeme teraz hlasovať o bodoch 1, 2, 4, 5 a 6 pozmeňujúceho návrhu poslankyne Števulovej.
Luščíková, Darina, poslankyňa NR SR (2024-02-08):
Ďakujem, že budete ticho. Pán poslanec Gašpar, veľmi kultivovaným spôsobom ste nám podsunuli množstvo manipulatívnych poloprávd a človek by vám skoro uveril. Áno, možno sa niektorí poslanci pomýlili v pojmoch, ale všetkým bolo jasné, o čom sa tu bavíme, a to je skrátenie premlčacej lehoty pri znásilnení a sexuálnych trestných činoch. Hovorili ste, že žena potrebuje pomoc v prvých dňoch po znásilnení. Mňa by zaujímalo, na základe akých analýz, ste vyhodnotili, že je to tak. Áno, ja chápem, že práve čas hrá rolu v prípade vyšetrenia trestného činu. Ale odborné analýzy hovoria, že drvivá väčšina sexuálneho zneužívania, teda obetí sexuálneho zneužívania, je zneužitá či znásilnená blízkou, alebo známou osobou. Aj pani ministerka, bývalá ministerka Kolíková povedala, že až 80 % žien nenahlási tieto trestné činy. Tieto činy sa riešia až po veľa rokoch, kedy získajú silu tieto obete a nájdu podporu, pochopia, že to nebola ich chyba. A to je často viac aj 15 rokov, ako ste tu víťazoslávne opravili kolegu z KDH. Odborné analýzy hovoria aj to, že obeť je schopná oznámiť takýto čin až po uplynutí naozaj dlhej doby. Hovorili ste o pomoci znásilneným ženám, že sa polícia zamerala na prvé dni po znásilnení. Ale viete, kto pomáha tieto prvé dni po znásilnení ženám? A pomáha im možno celý život, lebo sa často nevedia zaradiť do normálneho života? Vašou koalíciou nenávidené mimovládky, pretože tie majú dôveru žien a obetí. Majú dôveru, že ich ochránia, a nie polícia. Vyzvali ste nás, aby sme sa bavili odborne a bez emócií. Vy asi máte zmysel pre humor, toto snáď nemyslíte vážne! Veď to je úplný cynizmus najhrubšieho zrna. To, po čo tu voláme už niekoľko týždňov, je práve tá odborná diskusia. A vy ste tí, ktorí ju znemožnili. Ďakujem. (Potlesk.)
Šimečka, Michal, podpredseda NR SR (2023-11-28):
Ďakujem veľmi pekne. Pán poslanec Muňko.
Bugár, Béla, podpredseda NR SR (2017-03-23):
Pán minister chce reagovať, dve minúty, nech sa páči. (Reakcia z pléna.) Z miesta, áno. Prosím, zapnite mikrofón pánovi ministrovi, nech sa páči.
Poliačik, Martin, poslanec NR SR (2019-02-18):
Á, a jasné! Idem sa pozrieť na to. A dneska to tak skončí. Pani ministerka tam ostane a nakoniec z nej bude jedna z tých ministeriek a ministrov, ktoré si o dva roky už nikto nebude pamätať, lebo nebude mať nič za sebou, vďaka čomu by sme si zapamätali toho ďalšieho jedného ministra či ministerku školstva, ktoré na tom ministerstve bol. Ale je pravda, že deti, ktoré nastúpili s touto vládou do prvých ročníkov, budú mať za sebou prvý stupeň základného vzdelania, že mnohé z nich, ktoré majú špeciálne potreby, mohli byť pripravené na život lepšie, že úroveň kritického myslenia a zorientovania sa vo svete mohla byť vyššia, a na základe toho, že to tak nie je, že ministerstvo zlyháva a že nedokáže obhájiť ani základné hodnoty akademickej pôdy, ako bolo napríklad prisúdenie sfalšovanej práce alebo, alebo teda plagiátu Andrejovi Dankovi na základe toho, že samotné vedecké kapacity, či už zo SAV-ky, alebo z jednotlivých univerzít, nedôverujú tejto ministerke, že dokáže niečo spraviť, budem hlasovať za jej odvolanie. Ďakujem veľmi pekne.
Klus, Martin, doterajší podpredseda NR SR (2020-03-20):
Ja by som rád pripomenul cteňám, á, cteným paniam poslankyniam a pánom poslancom, že živý prenos prebieha, je to ustanovujúca slávnostná schôdza, takže vás naozaj poprosím o kľud v sále. A zároveň vás chcem upozorniť, že keď hovoríte do mikrofónov, tak to platí unisono pre všetkých. Máme odporúčanie hlavného hygienika, aby sme si nechávali rúška, takže poprosím vás, aby ste to dodržiavali počas celého pobytu v sále. Ďalšia faktická poznámka, pán poslanec Šipoš, nech sa páči.
Senko, Ján, poslanec NR SR (2018-10-16):
Ďakujem za slovo, pán podpredseda. Vážená pani ministerka, vážené kolegyne, kolegovia, ako určený spravodajca výboru Národnej rady Slovenskej republiky pre kultúru a médiá ako gestorského výboru podávam Národnej rade Slovenskej republiky v súlade so zákonom o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č.185/2015 Z. z. (tzv. Autorský zákon) v znení neskorších predpisov, ktorý máme po tlačou 1064 v druhom čítaní. Národná rada Slovenskej republiky uznesením č. 1329 zo 12. septembra 2018 pridelila vládny návrh zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov na prerokovanie výborom: ústavnoprávnemu výboru a Výboru Národnej rady Slovenskej republiky pre kultúru a médiá. Uvedené výbory prerokovali predmetný návrh zákona v stanovenom termíne. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona výbory prerokovali a odporučili schváliť, a to Ústavnoprávny výbor Národnej rady uznesením č. 435 z 9. októbra 2018 a Výbor Národnej rady Slovenskej republiky pre kultúru a médiá uznesením č. 129 zo 4. októbra 2018 s pozmeňujúcimi a doplňujúcimi návrhmi, ktoré sú uvedené v časti IV spoločnej správy. Gestorský výbor na základe stanovísk výborov, vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky uvedený vládny návrh zákona v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v časti IV tejto spoločnej správy gestorský výbor odporúča hlasovať spoločne o bodoch 1 až 5 s odporúčaním schváliť. Spoločná správa o výsledku prerokovania predmetného návrhu zákona v druhom čítaní bola schválená uznesením Výboru Národnej rady pre kultúru a médiá č. 134 zo 16. októbra 2018. Gestorský výbor ma určil za spoločného spravodajcu výborov a poveril ma, aby som predniesol spoločnú správu o výsledku prerokovania predmetného návrhu zákona v zmysle príslušných ustanovení rokovacieho poriadku Národnej rady. To je z mojej strany k spoločnej správe všetko. Pán predsedajúci, otvorte rozpravu, do ktorej sa hlásim ako prvý.
Žitňanská, Lucia, podpredsedníčka vlády a ministerka spravodlivosti SR (2017-03-23):
Ďakujem pekne, pán podpredseda. Vážené dámy, vážení páni, dovoľujem si predložiť na dnešné rokovanie Informáciu o vydaných aproximačných nariadeniach vlády v II. polroku 2016 a o zámere prijímania takýchto nariadení v I. polroku 2017. Ide o pravidelnú informáciu. Veľmi krátko a jednoducho. V predchádzajúcom polroku vláda prijala 12 takýchto aproximačných nariadení a predpokladáme prijať 8 aproximačných nariadení v I. polroku tohto roku. Ďakujem veľmi pekne.
Hlina, Alojz, poslanec NR SR (2013-06-04):
Vážený pán predsedajúci, vážení kolegovia, dovoľte mi uviesť posledný z mnou predkladaných návrhov, ktorý sa významne dotýka – aj podľa zistenia, konečne zistenia aj štátnej tajomníčky Ministerstva spravodlivosti – státisícov ľudí v tejto krajine a výrazne. Zákon sa volal zákon o súdnych exekútoroch a exekučnej činnosti, skrátene Exekučný poriadok. Navrhujem zmenu, novelizáciu tohto zákona, ktorý má aj svoje číslo 233/1995 Z. z. Filozofiu a rozsah zmien predstavím v rozprave, do ktorej sa hlásim. Ďakujem.
P. Hrušovský, predseda NR SR: (2003-12-12):
(Hlasovanie.) 147 prítomných, 70 za, 39 proti, 38 sa zdržalo. Návrh sme neschválili.
Gyimesi, György, poslanec NR SR (2021-05-03):
Pán poslanec, asi moje slová padli na úrodnú pôdu, pretože konečne jedno vystúpenie, ktoré sa venovalo obsahu programového vyhlásenia vlády. Boli tam skutočne vecné argumenty pro – kontra, takže ešte raz ti to, za to ďakujem. A som veľmi rád, že si sa, že si znovu otvoril aj tému financovania Csemadoku, pretože toto bude asi v najbližších dňoch možno nejak jedna z tém, ktorá bude rezonovať v spoločenskej diskusii, spoločenskej debate. Je to téma, ktorú bolo nutné otvoriť, pretože Csemadok je 72-ročná inštitúcia, ktorá združuje 53-tisíc členov, má 450 organizácií po celej republike a ako taká, si myslím, že skutočne si zaslúži to, aby bola od štátu financovaná, prípadne aby bola jej poskytnutá dotácia na prevádzku, čo je veľký rozdiel, ale zaslúži si to, aby bola štátom podporovaná. Poďme sa o tom baviť, poďme sa o tom baviť verejne, som otvorený diskusii. A ďakujem, že si ju otvoril.
Číž, Miroslav, podpredseda NR SR (2015-12-03):
Ďakujem, páni poslanci. No s nesmiernym úsilím som hľadal súvis toho, čo odznelo teraz vo faktických poznámkach, vo vystúpení pána poslanca so zákonom o rokovacom poriadku. Nepodarilo sa mi. Napriek tomu teda vyhlasujem rozpravu za skončenú. Pýtam sa, či pán navrhovateľ chce opätovne vystúpiť so záverečným stanoviskom. Má slovo, nech sa páči.
Petrák, Ľubomír, poslanec NR SR (2017-04-06):
Pán kolega Tomáš, ja nadviažem na niekoľko vecí, ktoré ste povedali. Citovali ste blog pani Blahovej, ktorá hovorila, v ktorom hovorí o znásilnených dievčatách, a tiež ste povedali, že ste nezaznamenali u orgánoch činných v trestnom konaní, že by takéto podanie bolo podané. Ďalej ste sa pýtali, že či boli všetky materiály doručené prokuratúre a vyšetrovateľom. Odpoveď bola, že áno. Tak tomuto už vôbec nerozumiem. Tu, si myslím, že niekde asi niekto zavádza. A pravdepodobne to nebudete vy, pán Tomáš, ako predrečník. Hovorilo sa tu o mnohých veciach v predchádzajúcej rozprave, napríklad o manipulácii výsledkov, vyhadzovanie ľudí z evidencie. Snáď nechcete povedať, že do tohto súdku patrí aj manipulácia výsledkov Eurostatu, ktorá je takisto spojená s výsledkami práce pána ministra Richtera? Ale chcem nadviazať na koniec, na jednu vec, ktorá fakt hovorí o tom, lebo ako starosta sa takisto stretávam aj s ľuďmi, ktorí sa ocitnú na neľahkých veciach a hýbu sa po tenkom ľade, ktorý je blízko drogovej závislosti, a nie sú to jednoduché veci. Ale musím povedať zo svojej skúsenosti, že najlepšou liečbou v tomto prípade je tvrdá ruka, a dnes, keď hovoríme o mnohých veciach, ktoré citovala pani Blahová, sa mi zdá, že citlivosť spoločnosti sa významne znižuje. Všetky veci, ktoré ste hovorili, zažil takmer každý chalan, ktorý prešiel prijímačom na vojne. Dnes o tých veciach, hovoríme o niečom, čo je zločinecký akt, ktorý je v Čistom dni. Ja si myslím, že citlivosť spoločnosti by sa mala znižovať trošku iným spôsobom.
Pollák, Peter, poslanec NR SR (2023-03-28):
Vážený pán predseda, pani poslankyne, páni poslanci, v rozprave k predmetnému návrhu vystúpili dve poslankyne a osem poslancov, pričom nebol podaný žiaden pozmeňujúci návrh. Pán predseda, dajte hlasovať o návrhu uznesenia tak, ako je uvedené v prílohe informácie bez odporúčania gestorského výboru.
Blaha, Ľuboš, podpredseda NR SR (2024-02-21):
Pani poslankyňa Lucia Plaváková.
Ďuriš Nicholsonová, Lucia, podpredsedníčka NR SR (2017-04-05):
Pani poslankyňa Dubačová.
Kažimír, Peter, podpredseda vlády a minister financií SR (2013-11-28):
Ďakujem veľmi pekne, ešte raz. Takže dovoľte mi na dnešnom rokovaní Národnej rady uviesť do druhého čítania vládny návrh zákona o presadzovaní práv duševného vlastníctva colnými orgánmi. Vládny návrh zákona je reakciou na prijaté nariadenie Európskeho parlamentu a Rady. Legislatívne upravuje tie ustanovenia, ktorými sa prijímajú implementačné opatrenia potrebné na riadne a plynulé plnenie úloh, ktoré pre Slovenskú republiky vyplývajú z predmetného nariadenia. V záujme zabezpečenia harmonizácie a procesných postupov colných orgánov... (Ruch v sále.)
P. Hrušovský, predseda NR SR: (2003-05-21):
(Hlasovanie.) 134 prítomných, 41 za, 50 proti, 43 sa zdržalo. Konštatujem, že neschválili sme. Druhý bod.
Laurenčík, Milan, podpredseda NR SR (2022-05-05):
Pán poslanec Ondrej Ďurica, nech sa páči.
Mihalik, Marcel, poslanec NR SR (2021-06-22):
Ďakujem pekne, pán predsedajúci. Vážený pán predsedajúci, dovoľte, aby som ako určený spravodajca predniesol spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Juraja Krúpu, Vladimíry Marcinkovej, Ondreja Dostála a Petra Osuského na vydanie zákona, ktorým sa dopĺňa zákon č. 285/2009 Z. z. o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 505). Výbor pre obranu a bezpečnosť ako gestorský výbor podáva Národnej rade spoločnú správu výborov. Národná rada Slovenskej republiky uznesením č. 720 z 5. mája 2021 pridelila návrh poslancov (tlač 505) na prerokovanie týmto výborom: ústavnoprávnemu výboru, výboru pre financie a rozpočet, výboru pre sociálne veci a výboru pre obranu a bezpečnosť ako gestorskému. Výbory prerokovali predmetný návrh zákona v stanovenej lehote okrem výboru pre sociálne veci, ktorý nebol uznášaniaschopný. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Výbory zaujali nasledovné stanoviská: ústavnoprávny výbor odporučil Národnej rade návrh zákona schváliť, výbor pre financie a rozpočet odporučil Národnej rade návrh zákona schváliť, výbor pre obranu a bezpečnosť odporučil Národnej rade schváliť. Výbor pre sociálne veci nezaujal stanovisko, keďže nebol uznášaniaschopný. Gestorský výbor na základe stanovísk výborov k návrhu poslancov vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade návrh zákona schváliť. Gestorský výbor ma určil ako spoločného spravodajcu výborov vystúpiť na schôdzi Národnej rady v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru. Spoločná správa výborov k návrhu poslancov bola schválená uznesením výboru pre obranu a bezpečnosť č. 81 na svojej 30. schôdzi. Pán predsedajúci, skončil som, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2018-12-03):
S reakciou na faktické pani poslankyňa Gaborčáková.
Figeľ, Ján, podpredseda NR SR (2012-10-29):
Pokračujeme v rozprave. (Hlasy v sále.) Páni poslanci prosím o pokoj v sále. Ďalším prihláseným za kluby je pán Branislav Škripek. Týmto mu udeľujem slovo. Nech sa páči.
Bugár, Béla, podpredseda NR SR (2018-09-11):
Áno, ďakujem pekne. Prerušujem rokovanie o tomto bode programu. Po hlasovaniach budeme pokračovať týmto bodom. Tam ešte je ústne prihlásený do rozpravy pán poslanec Simon. Pán poslanec Erik Tomáš, procedurálny a potom, keď spustím hlasovanie, dobre? Ešte predtým. Ďakujem pekne. Vyhlasujem dvojminútovú prestávku a vyzývam, samozrejme, poslancov, aby sa vrátili do rokovacieho priestoru a aby sa hlavne ukľudnili. Máme tu dosť dôležité zákony, ktoré sme prerokovali a budeme o nich hlasovať. (Prestávka.) (Po prestávke.)
Cmorej, Peter, poslanec NR SR (2020-07-09):
Tak ešte raz. Vážený pán predsedajúci, vážené pani poslankyne, vážení páni poslanci, dovoľte mi predložiť správu výboru Národnej rady Slovenskej republiky o výsledku prerokovania návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne (tlač 148). Generálny sekretár asociácie združujúcej zamestnávateľov pán Oto Nevický oznámil, že sa vzdal ku dňu 31. januára členstva v Dozornej rade Sociálnej poisťovne. Súčasne navrhujú zvoliť do Dozornej rady Sociálnej poisťovne za, za asociáciu pani Miriam Filovú. Návrh na voľbu pani Ing. Miriam Filovej za člena Dozornej rady Sociálnej poisťovne bol predložený v súlade so zákonom o sociálnom poistení a kandidát spĺňa podmienky stanovené zákonom. Výbor pre sociálne veci uznesením č. 40 z dnešného dňa, teda zo včerajšieho dňa súhlasil s predloženým návrhom na voľbu zástupcu navrhnutého reprezentatívnymi združeniami zamestnávateľov a odporúča Národnej rade Slovenskej republiky podľa § 123 ods. 4 zákona o sociálnom poistení A. zobrať na vedomie vzdanie sa člena Dozornej rady Sociálnej poisťovne pána Ota Nevického k 31. januáru 2020; B. zvoliť za člena Dozornej rady Sociálnej poisťovne pani Ing. Miriam Filovú, ktorej funkčné obdobie začína plynúť dňom zvolenia; C. vykonať akt voľby podľa príslušných ustanovení zákona o rokovacom poriadku a v súlade s volebným poriadkom o voľbe a odvolávaní funkcionárov. Zvolený kandidát, ktorý získa nadpolovičnú väčšinu hlasov prítomných poslancov Národnej rady, je teda zvolený. Opakovaná voľba sa nekoná, ak bol na funkciu navrhnutý len jeden kandidát, tak v prípade nezvolenia sa vykoná voľba na niektorej z ďalších schôdzí Národnej rady. Pán predsedajúci, otvorte, prosím, rozpravu. Výbor pre sociálne veci ma poveril predložiť Národnej rade Slovenskej republiky správu o výsledku prerokovania návrhu do Dozornej rady Sociálnej poisťovne a návrh na uznesenie Národnej rady Slovenskej republiky.
Grendel, Gábor, podpredseda NR SR (2023-05-17):
Pán poslanec Ondrej Ďurica.
Hrnčiar, Andrej, podpredseda NR SR (2017-05-18):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Nech sa páči, pán poslanec Beblavý.
Laššáková, Jana, podpredsedníčka NR SR (2015-11-19):
Pán poslanec Vörös nechce reagovať. Nech sa páči, pán poslanec Jurzyca, máte slovo.